**Zmluva o dielo č. ....**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov v súlade s právnym poriadkom Slovenskej republiky na poskytnutie služby – zhotovenie projektovej dokumentácie pre realizáciu stavby a výkon odborného autorského dohľadu na stavbu„Rekonštrukcia objektu Zámocké schody 1“v mestskej časti Bratislava-Staré Mesto (ďalej len „**zmluva**“)

**Článok I**

#### Zmluvné strany

* 1. **OBJEDNÁVATEĽ:** **Hlavné mesto Slovenskej republiky Bratislava**

Sídlo: Primaciálne nám. 1, 814 99 Bratislava

Štatutárny zástupca: Mgr. Ctibor Košťál, riaditeľ magistrátu v zmysle Rozhodnutia č. 6/2021 primátora hlavného mesta Slovenskej republiky Bratislavy o podpisovaní písomností a právnych dokumentov (Podpisový poriadok)

IČO: 00 603 481

DIČ: 2020372596

IČ DPH: SK2020372596

IBAN: SK23 7500 0000 0000 2582 7143

(ďalej len „**objednávateľ**“)

* 1. **ZHOTOVITEĽ:** **[•]**

Sídlo: **[•]**  
**[•]**

Právna forma: **[•]**

Zapísaná: Obchodný register, Okresný súd **[•]**,

Oddiel: **[•]**, vložka č. **[•]**, dňa **[•]**

Štatutárny zástupca: **[•]**, **[•]**

IČO: **[•]**

DIČ: **[•]**

IČ DPH: **[•]**

BIC: **[•]**

IBAN: **[•]**

Telefón: **[•]**

E-mail: **[•]**@**[•]**

(ďalej len „**zhotoviteľ**“)

(objednávateľ a zhotoviteľ spolu ďalej len „**zmluvné strany**“)

**Článok II**

**Východiskové podklady a údaje**

* 1. Podkladom pre uzavretie tejto zmluvy je ponuka zhotoviteľa na poskytnutie služby –zhotovenie projektovej dokumentácie a výkon odborného autorského dohľadu na stavbu uvedenú v bode 2.3 tejto zmluvy. Rozsah predmetu zákazky je daný súťažnými podkladmi podľa zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „**zákon o verejnom obstarávaní**“), ktoré poskytol objednávateľ zhotoviteľovi na spracovanie ponuky.
  2. Zhotoviteľ bol vybraný na základe výsledku podlimitnej zákazky na poskytnutie služby zadávanej podľa § 112 zákona o verejnom obstarávaní.
  3. Východiskové údaje:
     1. Názov stavby: „Rekonštrukcia objektu Zámocké schody 1“
     2. Miesto stavby: Mestská časť Bratislava–Staré Mesto
     3. Stavebník: Hlavné mesto SR Bratislava

Primaciálne nám. 1, 814 99 Bratislava

(ďalej len „**stavba**“)

* 1. Identifikácia pozemkov:

|  |  |  |  |
| --- | --- | --- | --- |
| Číslo LV | k.ú. | C-KN / E-KN | Parcelné číslo: |
| 1656 | Staré Mesto | C-KN | 885/12 |

**Článok III**

#### Predmet zmluvy

1. Predmetom zmluvy je záväzok zhotoviteľa zhotoviť pre objednávateľa dielo, ktoré je špecifikované v bode 3.2 tejto zmluvy, toto dielo mu odovzdať a udeliť objednávateľovi súhlas na jeho používanie v súlade s touto zmluvou a s odbornou starostlivosťou vykonať všetky zmluvne dojednané činnosti. Objednávateľ sa zaväzuje riadne a včas zhotovené dielo od zhotoviteľa prevziať a zaplatiť zhotoviteľovi dohodnutú cenu za dielo špecifikovanú v Článku V tejto zmluvy.
2. Zhotoviteľ sa zaväzuje, že vo vlastnom mene, na vlastnú zodpovednosť, na vlastné náklady, s odbornou starostlivosťou, riadne a včas:
   1. **vypracuje** pre objednávateľa a so všetkými dotknutými subjektmi prerokuje projektovú dokumentáciu na stavbu s nasledovným obsahom a v rozsahu:

Dokumentácia pre realizáciu stavby s obsahom a v rozsahu podľa **prílohy č. 1**

„Dokumentácia pre realizáciu stavby – obsah a rozsah“ (ďalej len „**DRS**“)

(ďalej len „**projektová dokumentácia**“)

Zhotoviteľ je povinný pred vypracovaním projektovej dokumentácie všetky podmienky konzultovať a prerokovať so všetkými dotknutými subjektmi (najmä, nie však výlučne so správcami/prevádzkovateľmi sietí, komunikácií a inými dotknutými orgánmi) tak, aby už prvý koncept projektovej dokumentácie v čo najväčšej možnej miere zodpovedal budúcim požiadavkám, pripomienkam, stanoviskám a vyjadreniam dotknutých orgánov v jednotlivých štádiách povoľovania stavby. Zhotoviteľ zapracuje v rámci projektovej dokumentácie všetky relevantné pripomienky dotknutých subjektov po prerokovaní projektovej dokumentácie zo strany zhotoviteľa s dotknutými subjektami.

Projektová dokumentácia s podrobnosťou realizačného projektu bude rozdelená na dve etapy stavby:

* prvá etapa stavby bude obsahovať projekt s revitalizáciou interiéru budovy a jednotlivých bytov, tak aby boli obývateľné,
* druhá etapa stavby počíta s rekonštrukciou exteriéru budovy a priľahlého dvorčeka. Bude realizovaná až po výzve objednávateľa a bude prebiehať v koordinácii s projektom Vydrice.
  1. **zabezpečí** inžiniersku činnosť (ďalej len „**IČ**“) spojenú so zabezpečením vydania všetkých potrebných vyjadrení alebo rozhodnutí príslušných dotknutých orgánov a subjektov v stavebnom konaní potrebných na vypracovanie návrhu pre vydanie stavebného povolenia.
  2. počas realizácie stavby bude vykonávať občasný **odborný autorský dohľad** projektanta s obsahom a v rozsahu podľa prílohy č. 2 „Výkon odborného autorského dohľadu projektanta“ (ďalej len „**AD**“). AD bude zhotoviteľ vykonávať tak, aby uskutočňovanie stavby nebolo oddialené alebo zdržované výkonom AD.

(Plnenia podľa bodu A), B) a bodu C) sú ďalej spoločne označené ako „**dielo**“).

1. Zhotoviteľ sa zaväzuje odovzdať objednávateľovi v rámci dohodnutej ceny nasledovné počty vyhotovení projektu v zložení podľa prílohy č. 1 „Dokumentácia pre realizáciu stavby – obsah a rozsah“:

* tlačená forma – v 10 farebných vyhotoveniach
* digitálna forma – formát dokumentácie aj v editovateľnom formáte PDF, DOC, XLS, DWG, DGN, v dvoch vyhotoveniach na CD alebo inom pamäťovom médiu

1. Dielo je vykonané jeho riadnym vypracovaním a odovzdaním objednávateľovi v zmysle ustanovení Článku VIII tejto zmluvy v termínoch podľa bodu 4.1 tejto zmluvy. Zhotoviteľ sa zaväzuje pri plnení predmetu zmluvy postupovať s odbornou starostlivosťou, podľa všeobecne záväzných právnych predpisov, platných technických noriem vzťahujúcich sa na dielo (STN a EN), podľa podmienok tejto zmluvy a jej príloh, súťažných podkladov, v súlade s platným územným plánom, architektonickou štúdiou schválenou objednávateľom a príslušným krajským pamiatkovým úradom, riadiť sa pokynmi objednávateľa, dohodami oprávnených zástupcov zmluvných strán, rozhodnutiami a vyjadreniami orgánov, organizácií a účastníkov územného a stavebného konania a:
2. **projektová dokumentácia:** sa považuje za vypracovanú  jej odovzdaním v termínoch podľa tejto zmluvy bez akýchkoľvek vád a udelením súhlasu zhotoviteľa na jej používanie objednávateľom podľa Článku IX tejto zmluvy bez obmedzenia;
3. **inžinierska činnosť:** sa považuje za vykonanú dodaním kladných stanovísk dotknutých orgánov a organizácií v stavebných konaní,
4. **občasný odborný autorský dohľad** jeho riadnym vykonaním.
5. Objednávateľ sa zaväzuje zhotovené a vykonané dielo bez vád od zhotoviteľa riadne a včas prevziať a zaplatiť zhotoviteľovi dohodnutú cenu za jeho zhotovenie a vykonanie spôsobom a v termínoch podľa jednotlivých ustanovení obsiahnutých v tejto zmluve.

**Článok IV**

#### Termíny a miesto plnenia

* 1. Zhotoviteľ sa zaväzuje, že riadne vypracuje, vykoná a odovzdá dielo v nasledovných termínoch:

1. Zhotoviteľ vypracuje a odovzdá objednávateľovi projektovú dokumentáciu – **DRS** **do 4 mesiacov** od preukázateľného doručenia písomnej výzvy zhotoviteľovi zo strany objednávateľa na začatie realizácie tohto stupňa,
2. Zhotoviteľ zabezpečí **IČ** až do získania všetkých potrebných stanovísk a vyjadrení alebo rozhodnutí príslušných dotknutých orgánov a subjektov v stavebnom konaní potrebných na vypracovanie návrhu pre vydanie stavebného povolenia,
3. Zhotoviteľ bude vykonávať **AD počas realizácie stavby,** a to od odovzdania staveniska zhotoviteľovi stavby až do účasti na skúšobnej prevádzke a kolaudačnom konaní.
   1. Miestom odovzdania projektovej dokumentácie a kladných stanovísk dotknutých orgánov a organizácií podľa bodu 4.1 písm. A) a B) je sídlo objednávateľa. Miestom vykonávania AD podľa bodu 4.1 písm. C) je stavenisko určené na realizáciu stavby.
   2. Termíny plnenia diela
4. podľa bodu 4.1 písm. A) a písm. B), sa považujú za dodržané, ak

- zhotoviteľ predloží objednávateľovi na pripomienkovanie koncept projektovej dokumentácie (textovú časť s príslušnou výkresovou dokumentáciou), ktorý bude obsahovať všetky pripomienky dotknutých subjektov po predbežnom prerokovaní projektovej dokumentácie, ako aj pripomienky, stanoviská a vyjadrenia dotknutých orgánov v jednotlivých štádiách povoľovania stavby (ak už budú k dispozícii) a to všetko najneskôr 14 kalendárnych dní pred termínom jej odovzdania zhotoviteľovi na dobu najmenej 5 pracovných dní, a následne

- zhotoviteľ písomne vyzve objednávateľa na prevzatie riadne vypracovanej projektovej dokumentácie, ktorá bola prerokovaná s dotknutými orgánmi a organizáciami a obsahuje ich dôvodné a odsúhlasené pripomienky podľa tejto zmluvy najneskôr 3 pracovné dni pred uplynutím konkrétneho termínu plnenia a

- zároveň sa prevzatie projektovej dokumentácie uskutoční najneskôr v posledný deň konkrétneho termínu plnenia. Objednávateľ je oprávnený projektovú dokumentáciu pred jej prevzatím skontrolovať a odmietnuť jej prevzatie ak bude vykazovať vady. Zhotoviteľ je povinný zistené vady odstrániť tak, aby projektová dokumentácia bola pripravená na odovzdanie v posledný deň konkrétneho termínu plnenia. V prípade, ak projektová dokumentácia nebude vykazovať vady, potvrdí poverený stavebno-technický dozor objednávateľa jej prevzatie písomným potvrdením súpisu odovzdanej projektovej dokumentácie. Písomný súpis projektovej dokumentácie bude vyhotovený v dvoch rovnopisoch, po jednom pre každú zmluvnú stranu. Zodpovednosť zhotoviteľa za vady diela týmto nie je dotknutá.

- zhotoviteľ odovzdá objednávateľovi všetky kladné stanoviská dotknutých orgánov a organizácii potrebných pre vydanie stavebného povolenia;

1. podľa bodu. 4.1 písm. C) sa považuje za dodržaný riadnym vykonaním AD podľa tejto zmluvy, príslušných všeobecne záväzných právnych predpisov a platných technických noriem (STN a EN) a vykonanie AD potvrdí stavebno-technický dozor objednávateľa na výkaze skutočne vykonaných hodín AD.
   1. Požiadavky alebo pripomienky objednávateľa na dopracovanie, prepracovanie a/alebo úpravy takejto príslušnej časti diela, ktoré vznikli ako dôsledok nesplnenia pokynov objednávateľa udelených zhotoviteľovi alebo sú výsledkom vadného plnenia diela zhotoviteľom alebo vznikli ako dôsledok porušenia povinností zhotoviteľa zabezpečiť zapracovanie všetkých pripomienok uvedených v úradných rozhodnutiach a povoleniach, ako aj požiadavkách, stanoviskách, vyjadreniach, a námietkach orgánov štátnej správy, samosprávy, správcov jednotlivých inžinierskych sietí a iných dotknutých osôb, musia byť zhotoviteľom odstránené na jeho náklady najneskôr do dohodnutého termínu uvedeného v tejto zmluve na odovzdanie príslušnej časti diela.
   2. Zhotoviteľ je povinný do 7 kalendárnych dní od podpísania tejto zmluvy zvolať vstupné koordinačné stretnutie osobne alebo prostredníctvom videohovoru (online) na zabezpečenej platforme za účasti poverených zástupcov zmluvných strán, na ktorom si zmluvné strany v písomnej forme dohodnú termíny koordinačných stretnutí, na ktorých bude zhotoviteľ informovať objednávateľa o stave rozpracovanosti diela. Zo vstupného koordinačného stretnutia a ďalších koordinačných stretnutí vyhotoví zhotoviteľ písomný záznam, ktorý obratom odovzdá alebo písomne odošle objednávateľovi. V prípade vzniku potreby zvolania mimoriadneho koordinačného stretnutia nad rámec termínov koordinačných stretnutí podľa prvej vety, je ktorákoľvek zo zmluvných strán oprávnená písomnou výzvou preukázateľne doručenou druhej zmluvnej strane najmenej 5 pracovných dní pred navrhnutým termínom koordinačného stretnutia zvolať koordinačné stretnutie. Vyzvaná zmluvná strana je povinná sa takéhoto koordinačného stretnutia zúčastniť, alebo písomne bezodkladne ospravedlniť svoju neúčasť s uvedením objektívnych dôvodov brániacich jej v účasti a navrhnutím nového termínu rovnako za dodržania podmienky doručenia písomného oznámenia 5 pracovných dní pred navrhnutým termínom.
   3. Zhotoviteľ nie je v omeškaní s odovzdaním diela, ak realizácia diela nemohla byť začatá alebo musela byť prerušená z dôvodov, ktoré objektívne alebo podľa platnej legislatívy neumožňujú realizáciu diela, a to najmä v dôsledku (i) zmeny rozvojovej infraštruktúry dopravy a/alebo inžinierskych sietí, (ii) vzniku majetkovo-právnych sporov, (iii) nečinnosti štátnych, resp. správnych orgánov, v územnom konaní, stavebnom konaní, kolaudačnom konaní alebo v konaniach súvisiacich so stavebným rozhodnutím alebo kolaudačným rozhodnutím, (iv) vydania právoplatného rozhodnutia súdu alebo správneho orgánu, ktoré bráni alebo obmedzuje zhotoviteľovi v plnení predmetu tejto Zmluvy alebo (v) omeškania objednávateľa s plnením jeho povinností, pokiaľ vykonanie/poskytnutie takéhoto plnenia je podmienkou plnenia predmetu tejto zmluvy.
   4. Zhotoviteľ nie je v omeškaní s odovzdaním diela, ak omeškanie bolo spôsobené v dôsledku vyššej moci spočívajúcej v mimoriadnej, nepredvídateľnej, neodvrátiteľnej alebo zhotoviteľom nezavinenej udalosti (t. j. najmä, nie však výlučne živelná udalosť, občianske nepokoje, vojna a pod.). Zhotoviteľ je o takejto nemožnosti realizácie diela povinný písomne informovať objednávateľa najneskôr v najbližší pracovný deň nasledujúci po tom, čo sa o vzniku takejto udalosti dozvedel. Zmluvné strany sa v takomto prípade zaväzujú písomne sa dohodnúť v tejto súvislosti na primeranej zmene tejto zmluvy. Za vyššiu moc sa nepovažuje práceneschopnosť alebo iná absencia zamestnancov zhotoviteľa alebo jeho subdodávateľov.
   5. Ak zhotoviteľ dokončí dielo v rozsahu a za podmienok dohodnutých v tejto zmluve skôr, než sú termíny uvedené v Článku IV tejto zmluvy a pripraví ho na odovzdanie, objednávateľ je oprávnený, nie povinný, riadne dokončené dielo prevziať aj v skoršom ponúknutom termíne.
   6. Zhotoviteľ je povinný písomne informovať objednávateľa o vzniku akejkoľvek udalosti majúcej vplyv na realizáciu diela alebo ktorejkoľvek jeho časti a to do 1 pracovného dňa od momentu, kedy sa o nej zhotoviteľ dozvedel. V prípade, ak zhotoviteľ túto povinnosť nesplní, nie je oprávnený sa voči objednávateľovi domáhať týchto udalostí, ako okolností vylučujúcich jeho omeškanie s riadnym zhotovením diela v dohodnutom termíne.

**Článok V**

#### Cena za dielo

* 1. Cena za zhotovenie diela v rozsahu Článku III a za podmienok určených v tejto zmluve je stanovená podľa § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Cena je uvedená v eurách. Nárok na cenu za zhotovenie diela vzniká zhotoviteľovi za predpokladu riadneho a včasného zhotovenia diela podľa tejto zmluvy. Zhotoviteľ uzavretím tejto zmluvy potvrdzuje, že cena za zhotovenie diela je s ohľadom na všetky okolnosti zhotovenia diela a jeho rozsah primeraná.
  2. Cena za dielo predstavuje:

Cena bez DPH ............................... €

20% DPH ............................... €

**Cena celkom vrátane DPH ............................... €**

Slovom: ............................................................... eur ........ centov,

Podrobná špecifikácia ceny jednotlivých častí diela tvorí **prílohu č. 3** „Cena projektových prác a služieb“ (totožná s Návrhom na plnenie kritérií predloženým Zhotoviteľom vo verejnom obstarávaní).

* 1. Pre odstránenie akýchkoľvek pochybností zmluvné strany potvrdzujú, že pokiaľ táto zmluva výslovne neustanovuje inak:
     1. zhotoviteľ uhradí všetky výdavky, náklady a poplatky nevyhnutné na plnenie predmetu tejto zmluvy v zmysle Článku III tejto zmluvy;
     2. na cenu za dielo a ktorúkoľvek jej časť nemá vplyv inflácia, zmena vstupných nákladov, zmena výmenných kurzov iných mien voči euro, ani žiadne iné okolnosti.
  2. V cene diela sú zahrnuté všetky náklady na riadne zhotovenie diela a primeraný zisk zhotoviteľa, vrátane nákladov za všetky činnosti, doklady a dokumenty požadované podľa tejto zmluvy. V dohodnutej cene sú obsiahnuté aj všetky prípravné a vedľajšie úkony a činnosti zhotoviteľa, ktoré sú potrebné pre riadne vykonanie diela.
  3. Ak sa objednávateľ po uzavretí tejto zmluvy rozhodne pre obmedzenie rozsahu diela, je zhotoviteľ povinný takúto zmenu rozsahu diela bez námietok prijať. Objednávateľ je v takomto prípade povinný zaplatiť len cenu primerane zníženú o množstvo nerealizovaných merných jednotiek. Ak sa týmto spôsobom dohodnú na rozšírení diela, je objednávateľ povinný zaplatiť cenu primerane zvýšenú, pričom takéto zmeny ustanovení zmluvy je možné realizovať len na základe písomného dodatku k zmluve. Za rozšírenie diela sa považuje vznik naviac prác uvedených v stavebnom denníku, ktoré priamo súvisia s odkrytými vadami, ktoré objednávateľ nemohol ani pri zachovaní primeranej odbornej starostlivosti predvídať, alebo ktoré vyplynuli z dôvodu potreby zmeny alebo doplnenia projektovaného technického riešenia v priebehu realizácie, ktorých vykonanie je potrebné na riadne dokončenie a odovzdanie diela, prípadne zmeny materiálov a dodávok alebo iných zmien vyvolaných zo strany objednávateľa ovplyvňujúcich cenu za dielo. Predmetné práce, tovary, ich cena a rozsah uvedené v predchádzajúcej vete musia byť prerokované a schválené formou dohody medzi objednávateľom a zhotoviteľom, že dané naviac práce môžu byť vykonané, pričom predmetná dohoda sa stane neoddeliteľnou súčasťou tejto zmluvy. V prípade vzniku naviac prác, bude ich rozsah a cena prerokovaná a riešená v zmysle § 18 zákona o verejnom obstarávaní, t. j. formou písomného dodatku k zmluve. Návrh dodatku k špecifikácii ceny spracuje zhotoviteľ podľa cenníka UNIKA.
  4. V prípade, že sa zmluvné strany dohodnú na odovzdaní rozpracovanej projektovej dokumentácie, bude jej skutočne vykonaný obsah a rozsah písomne vyšpecifikovaný a na základe tejto písomnej špecifikácie a po vzájomnom odsúhlasení obidvoma zmluvnými stranami bude určená primeraná cena za takto vypracovanú a odovzdanú projektovú dokumentáciu.
  5. Ak zhotoviteľ nie je daňovým rezidentom v Slovenskej republike, zaväzuje sa vykonať všetky úkony vyžadované právnymi predpismi Slovenskej republiky a Európskej únie na to, aby mohol v Slovenskej republike dodávať služby za odplatu; najmä je povinný sa registrovať v Slovenskej republike pre DPH.

**Článok VI**

#### Platobné podmienky

* 1. Zmluvné strany sa dohodli, že úhrada ceny za dielo bude uskutočňovaná priebežne, na základe fakturácie skutočne zhotovených a objednávateľom prevzatých častí diela podľa bodu 6.2 tejto zmluvy.
  2. Zhotoviteľ vystaví a poštou odošle objednávateľovi faktúru za každú zhotovenú a dodanú časť diela v dvoch rovnopisoch takto:
     1. faktúru vo výške ceny za projektovú dokumentáciu, t.j. za DRS vystaví zhotoviteľ v zmysle **prílohy č. 3** „Cena projektových prác a služieb“ (č. p. 1. – Vypracovanie a dodanie projektovej dokumentácie s podrobnosťou realizačného projektu) a to po zhotovení a riadnom odovzdaní a prevzatí projektovej dokumentácie zo strany objednávateľa podpísaním zápisu o odovzdaní a prevzatí projektovej dokumentácie,
     2. faktúru za výkon IČ po riadnom odovzdaní a prevzatí všetkých kladných stanovísk dotknutých orgánov a organizácií v zmysle **prílohy č. 3** „Cena projektových prác a služieb“ (č. p. 2. – Inžinierska činnosť),
     3. faktúru za výkon AD po kolaudácií a skúšobnej prevádzke a to podľa počtu a náročnosti zadefinovaných odpracovaných a stavebno-technickým dozorom objednávateľa potvrdených hodín v rámci dohodnutého rozsahu AD.
  3. Podkladom pre vystavenie konkrétnej faktúry a súčasne jej prílohou bude:

1. pri prevzatí projektovej dokumentácie zhotoviteľom vypracovaný súpis odovzdanej projektovej dokumentácie potvrdený povereným stavebno-technickým dozorom objednávateľa (podľa bodu 4.3 písm. A) tejto zmluvy),
2. pri prevzatí kladných stanovísk orgánov a organizácií zhotoviteľom vypracovaný súpis stanovísk potvrdený povereným stavebno-technickým dozorom objednávateľa,
3. po vykonaní AD zhotoviteľom vypracovaný výkaz skutočne vykonaných hodín AD potvrdený stavebno-technickým dozorom objednávateľa, ktorý bude prílohou faktúry za AD.
   1. V prípade, že stavebno-technický dozor objednávateľa odmietne potvrdiť zhotoviteľom vypracovaný súpis odovzdanej časti projektovej dokumentácie, odovzdanej projektovej dokumentácie, súpis odovzdaných stanovísk alebo výkaz skutočne vykonaných hodín AD, uvedie dôvody odmietnutia a oboznámi s nimi zhotoviteľa.
   2. Faktúry musia mať všetky náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, vrátane uvedenia názvu stavby, čísla stavby podľa bodu 2.3 tejto zmluvy a príslušnej prílohy podľa bodu 6.3 tejto zmluvy.
   3. Lehota splatnosti faktúry je **30 dní** odo dňa ich doručenia objednávateľovi poštou.
   4. V prípade, že faktúra nebude obsahovať náležitosti uvedené v bode 6.5 tejto zmluvy, objednávateľ je oprávnený vrátiť ju v lehote splatnosti zhotoviteľovi na opravu/doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej/doplnenej faktúry objednávateľovi. Nová lehota začína plynúť až keď je opravená faktúra v súlade s podmienkami v bode 5.3 tohto článku (t. j. faktúra je riadne opravená).
   5. Zhotoviteľ nie je oprávnený požadovať od objednávateľa akékoľvek zálohové platby alebo preddavky na cenu diela alebo na prípadné práce naviac požadované objednávateľom podľa bodu 5.5 tejto zmluvy.
   6. Objednávateľ je oprávnený kedykoľvek jednostranne započítať voči splatným pohľadávkam zhotoviteľa splatné pohľadávky, ktoré má voči zhotoviteľovi podľa tejto zmluvy objednávateľ a to najmä, ale nielen z dôvodu uplatnenia nároku na zmluvné pokuty, úroky z omeškania alebo škodu. Zhotoviteľ nie je oprávnený započítať voči pohľadávkam objednávateľa žiadne svoje pohľadávky, ktoré má voči objednávateľovi.
   7. Zmluvné strany sa dohodli, že platby podľa tejto zmluvy sa považujú za vykonané riadne a včas, ak boli najneskôr v posledný deň splatnosti pripísané na účet oprávnenej zmluvnej strany v plnej výške.

**Článok VII**

**Ďalšie podmienky vykonania diela**

1. Zhotoviteľ vyhlasuje, že je oprávnený a odborne spôsobilý vykonávať všetky činnosti, ktoré sú predmetom tejto zmluvy a  pre tieto činnosti a na vyhotovenie dohodnutého diela je v plnom rozsahu náležite kvalifikovaný.
2. Zhotoviteľ vyhlasuje, že je oboznámený so všetkými objednávateľom dostupnými skutočnosťami potrebnými pre riadne vykonanie zmluvne dohodnutých činností a so všetkými podkladmi potrebnými pre riadne zhotovenie a odovzdanie diela.
3. Zhotoviteľ vyhlasuje, že je schopný dielo zhotoviť riadne a včas podľa podmienok tejto zmluvy. Zhotoviteľ potvrdzuje, že skontroloval všetky dokumenty, podklady odovzdané mu objednávateľom alebo tvoriace prílohy tejto zmluvy a tieto vyhodnocuje ako dostatočné na riadne zhotovenie diela.
4. Objednávateľ sa zaväzuje, že počas vypracovávania projektovej dokumentácie poskytne zhotoviteľovi v nevyhnutnom rozsahu potrebné spolupôsobenie spočívajúce najmä v odovzdaní doplňujúcich údajov, upresnení podkladov, vyjadrení a stanovísk objednávateľa, ktorého potreba vznikne v priebehu plnenia zmluvy. Toto spolupôsobenie poskytne zhotoviteľovi najneskôr do 7 dní od jeho písomného vyžiadania. V osobitných prípadoch je možné obojstranne dohodnúť individuálny termín.
5. Zhotoviteľ sa zaväzuje informovať objednávateľa o stave rozpracovanej dokumentácie na koordinačných stretnutiach, ktoré je zhotoviteľ povinný organizovať podľa dohody o termínoch koordinačných stretnutí podľa bodu 4.5 tejto zmluvy.
6. Zhotoviteľ sa zaväzuje, že dopracuje pripomienky z prerokovania projektovej dokumentácie s dotknutými subjektmi v termíne uvedenom v bode 4.3 písm. a) tejto zmluvy a dodrží tak aj termíny plnenia predmetu zmluvy.
7. Zmluvné strany sa zaväzujú zúčastniť všetkých rokovaní potrebných v rámci spracovania príslušnej projektovej dokumentácie.
8. Zhotoviteľ je povinný ku dňu podpisu tejto zmluvy uzatvoriť poistenie profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov, a to na výšku min. 1.000.000 €. Doklad o poistení profesijnej zodpovednosti za škodu spôsobenú pri výkone profesie tvorí **prílohu č. 4** zmluvy. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania tejto zmluvy. Porušenie uvedenej povinnosti sa považuje za závažné porušenie tejto zmluvy.
9. Zhotoviteľ sa zaväzuje, že v prípade objednávateľom predložených žiadostí záujemcov o vysvetlenie súťažných podkladov (projektovej dokumentácie, výkazu výmer) zašle odpovede na požadované otázky bezodkladne tak, aby ich verejný obstarávateľ mohol preukázateľne oznámiť všetkým záujemcom podľa § 48 zákona o verejnom obstarávaní. Zhotoviteľ sa zaväzuje poskytnúť objednávateľovi všetku súčinnosť potrebnú v súvislosti s obstarávaním prác a dodávok na zhotovenie stavby vrátane podávania vysvetlení, upresnení, potrebných podkladov súvisiacich s projektom a pod., pričom cena za takúto činnosť je zahrnutá v celkovej cene diela.
10. Zhotoviteľ sa zaväzuje vyhotoviť projektovú dokumentáciu v súlade s § 42 ods. 3 zákona o verejnom obstarávaní, to jest bez odkazu na konkrétneho výrobcu, výrobného postupu, obchodného označenia, patentu, typu, oblasti alebo miesta pôvodu alebo výroby ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky podľa dostatočne presne a zrozumiteľne, a takýto odkaz musí byť doplnený slovami „alebo ekvivalentný“.
11. Zhotoviteľ je povinný plniť predmet zmluvy najmä vlastnými kapacitami. Zhotoviteľ použije na zhotovenie diela iba odborne kvalifikovaný personál, a to v kapacite dostačujúcej na riadne a včasné splnenie jeho povinností podľa tejto zmluvy. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám.
12. Zhotoviteľ je povinný podľa § 41 ods. 3 zákona o verejnom obstarávaní najneskôr v deň uzavretia tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Údaje o subdodávateľoch zhotoviteľa, ktorí sa budú podieľať na zhotovení diela, tvoria **prílohu č. 5** zmluvy. Zhotoviteľ je zároveň povinný písomne oznámiť akúkoľvek zmenu údajov o subdodávateľovi v lehote najneskôr do 48 hodín od okamihu, keď sa o tejto zmene zhotoviteľ dozvedel a to poštou na adresu objednávateľa.
13. V prípade zmeny subdodávateľa je zhotoviteľ povinný túto zmenu objednávateľovi oznámiť najneskôr 5 pracovných dní pred jej uskutočnením, ak sa v odôvodnených prípadoch nedohodne s objednávateľom na kratšej lehote a uviesť o ňom všetky údaje podľa bodu 7.11. tejto zmluvy. Zmenou subdodávateľa nie je dotknutá zodpovednosť zhotoviteľa za plnenie zmluvy.
14. Navrhovaný subdodávateľ musí spĺňať aj všetky zákonné požiadavky, a to aj vo vzťahu k zákonu o verejnom obstarávaní. V prípade, ak na výkon činnosti časti diela, ktorú subdodávateľ zabezpečuje, boli vo verejnom obstarávaní požadované akéhokoľvek oprávnenia, certifikáty alebo iné doklady, je zhotoviteľ povinný súčasne s písomným oznámením podľa bodu 7.12 predložiť aj dotknuté doklady, ktorých držiteľom je navrhovaný subdodávateľ.
15. Objednávateľ má právo odmietnuť subdodávateľa doručením písomného oznámenia zhotoviteľovi poštou, v ktorom objednávateľ uvedie dôvod odmietnutia (dôvodom odmietnutia môže byť napríklad odôvodnene preukázaná zlá skúsenosť so subdodávateľom). Zhotoviteľ sa zaväzuje takéhoto subdodávateľa bez zbytočného odkladu nahradiť novým, ktorý rovnako musí spĺňať všetky podmienky.
16. Ak majú zhotoviteľ a jeho subdodávatelia povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, sú povinní byť zapísaní v registri partnerov verejného sektora na účely poskytnutia riadnej súčinnosti potrebnej na uzavretie zmluvy a počas trvania zmluvy.
17. Zhotoviteľ sa zaväzuje realizovať plnenie tejto zmluvy osobami, ktorými preukazoval splnenie podmienky účasti v zmysle § 34 ods. 1 písm. g) zákona o verejnom obstarávaní, ktorých zoznam tvorí prílohu č. 6 tejto zmluvy.
18. Ak je potrebné osobu zodpovednú za plnenie zmluvy nahradiť, nová osoba musí spĺňať všetky požiadavky, ktoré boli na danú pozíciu stanovené vo verejnom obstarávaní. Túto skutočnosť musí preukázať zhotoviteľ. Ak zhotoviteľ nie je schopný zabezpečiť takúto osobu, objednávateľ je oprávnený od zmluvy odstúpiť.
19. Nahradenie osoby zodpovednej za plnenie zmluvy je možné len na základe písomnej odôvodnenej žiadosti zhotoviteľa doručenej objednávateľovi najmenej 10 kalendárnych dní pred navrhovaným nástupom novej osoby. Prílohou žiadosti sú doklady preukazujúce splnenie minimálnych požiadaviek, ktoré boli stanovené vo verejnom obstarávaní pre danú pozíciu. Zhotoviteľ je oprávnený realizovať plnenie prostredníctvom novej osoby až odo dňa, ktorý objednávateľ uvedie vo svojom písomnom schválení tejto osoby. Ak objednávateľ neschváli navrhovanú zmenu osoby, písomne oznámi túto skutočnosť zhotoviteľovi a svoje rozhodnutie zdôvodní.
20. Zhotoviteľ nie je oprávnený bez predchádzajúceho písomného súhlasu objednávateľa previesť akékoľvek záväzky a pohľadávky vyplývajúce z tejto zmluvy na tretiu osobu, ako ani práva a povinnosti z nej vyplývajúce zhotoviteľovi. V prípade, ak bude akékoľvek postúpenie uvedených práv a povinností (vrátane postúpenia pohľadávok) zo strany zhotoviteľa realizované v rozpore s podmienkami uvedenými v tomto bode zmluvy, bude takéto postúpenie absolútne neplatné.
21. Zhotoviteľ, ako aj každý jeho subdodávateľ, sa zaväzuje, že sa v budúcnosti zdrží akéhokoľvek konania, ktoré by mohlo byť označené ako konflikt záujmov, najmä že sa nezúčastní žiadneho verejného obstarávania nadväzujúceho na predmet zmluvy, a to v akejkoľvek pozícii a akýmkoľvek spôsobom.
22. Zmluvné strany sa dohodli, že v prípade vzniku sporu medzi zmluvnými stranami počas plnenia tejto zmluvy nie je zhotoviteľ oprávnený svojvoľne jednostranne prerušiť alebo zastaviť výkon činností podľa tejto zmluvy. V prípade, že tak zhotoviteľ urobí, je povinný znášať všetky škody, ktoré jeho konaním resp. opomenutím konania, na ktoré sa v zmluve zaviazal objednávateľovi vzniknú.

**Článok VIII**

#### Odovzdanie a prevzatie diela

1. Zhotovené dielo, resp. jednotlivé časti diela, zhotoviteľ riadne protokolárne odovzdá v zmluvou stanovenom termíne objednávateľovi v predpísanom počte vyhotovení v papierovej podobe a súčasne elektronickej verzii, všetko v slovenskom jazyku. Podpísanie zápisu o odovzdaní a prevzatí diela (alebo jej jednotlivých častí) je podmienkou riadneho splnenia povinnosti zhotoviteľa vykonať dielo, a je podmienkou fakturácie ceny diela alebo jej príslušnej časti podľa Článku VI tejto zmluvy.
2. Papierová forma diela (resp. jeho častí) bude obsahovať všetky potrebné výkresy určené zmluvou a jej prílohami, ktoré budú poskladané na formát A4, budú zabalené v pevnom obale a budú opatrené predpísanou hlavičkou a riadne podpísané a opečiatkované zodpovednými osobami.
3. Elektronická verzia diela (resp. jeho častí) bude vyhotovená na CD/DVD nosiči a bude obsahovať kompletné dielo (príslušnú časť diela), pričom jednotlivé súbory budú v editovateľných formátoch - výkresy \*.dwg, technické správy \*.doc/\*.docx, tabuľky \*.xls/\*.xlsx, rozpočty \*.xls/\*.xlsx. Okrem toho bude elektronická verzia obsahovať výkresovú a textovú časť aj vo formáte \*.pdf.
4. Odovzdanie a prevzatie jednotlivých častí projektovej dokumentácie podľa bodu 6.3 písm. a), b) a c) tejto zmluvy sa vykoná po ich dokončení bez vád a nedorobkov. Odovzdanie a prevzatie častí diela podľa ustanovení bodu 6.3 písm. a), b) a c) tejto zmluvy preukazujú písomné súpisy podpísané zmluvnými stranami a vypracované podľa uvedených ustanovení. Tieto súpisy obsahujú aj prípadný zoznam zistených vád a termíny na ich odstránenie. Zhotoviteľ sa takéto vady zaväzuje bez zbytočného odkladu odstrániť na vlastné náklady v lehotách podľa tejto zmluvy alebo podľa inej výslovnej dohody zmluvných strán. V prípade, ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa.
5. Pre účely včasného a riadneho odovzdania projektovej dokumentácie sa zmluvné strany zaväzujú pri jej prerokovávaní, odsúhlasovaní, odovzdávaní a preberaní postupovať podľa ustanovenia bodu 4.3 písm. a) tejto zmluvy.
6. Objednávateľ neprevezme dielo alebo jeho časť, ak obsahuje podstatné vady brániace jeho riadnemu použitiu.
7. O odovzdaní a prevzatí diela alebo jeho časti zmluvné strany spíšu zápis o odovzdaní a prevzatí diela, v ktorom zmluvné strany zhodnotia rozsah a kvalitu vykonaných prác. Obsahom zápisu o odovzdaní a prevzatí diela je vyhlásenie objednávateľa, že dielo preberá alebo vyhlásenie, z akých dôvodov prevzatie odmietol.

**Článok IX**

**Udelenie licencie**

1. Zhotoviteľ týmto udeľuje objednávateľovi bezplatnú, časovo, miestne a vecne neobmedzenú a výhradnú licenciu podľa príslušných ustanovení zákona č. 185/2015 Z. z. autorský zákon v znení neskorších predpisov na použitie diela alebo jeho častí dňom ich riadneho prevzatia. Zhotoviteľ nie je povinný licenciu využiť.
2. Zhotoviteľ udeľuje objednávateľovi súhlas na akékoľvek použitie diela obvyklým spôsobom, a to najmä na vyhotovenie rozmnoženín diela, spracovanie diela, zaradenie diela do súborného diela, spojenie diela s iným dielom, verejné vystavenie diela alebo jeho rozmnoženiny, zverejnenie diela alebo jeho rozmnoženiny akýmkoľvek spôsobom (vrátane verejnej prezentácie, uverejnenie v tlači, na webe a i.), použitie diela alebo jeho časti na vytvorenie nového diela, spracovanie ďalších stupňov projektovej dokumentácie, použitie za účelom predkladania diela v konaniach potrebných, smerujúcich alebo súvisiacich s realizáciou stavby, použitie na propagáciu a reklamné aktivity realizované akýmkoľvek spôsobom na realizáciu stavby a pre propagáciu a reklamu stavby.
3. Pokiaľ budú autorské práva k dielu prináležať niekomu inému ako zhotoviteľovi, potom zhotoviteľ zabezpečí ku dňu odovzdania diela všetky práva a/alebo súhlasy, ktoré sú nevyhnutné k realizácii plnení podľa bodu 9.1 a 9.2 tohto článku zmluvy.
4. Zhotoviteľ výslovne súhlasí s udelením sublicencie v rozsahu licencie podľa bodu 9.1 objednávateľom tretej osobe Odmena za udelenie sublicencie je zahrnutá v cene diela.
5. Zhotoviteľ výslovne súhlasí s postúpením licencie v rozsahu licencie podľa bodu 9.1 objednávateľom na tretiu osobu. Odmena za postúpenie licencie je zahrnutá v cene diela.
6. Zhotoviteľ odovzdaním diela (alebo jeho časti) udeľuje objednávateľovi bezodplatne neodvolateľný súhlas na úpravu a/alebo zmenu diela a to v rozsahu celého diela a akýmkoľvek spôsobom potrebným na dosiahnutie účelu vyplývajúceho z tejto zmluvy.
7. Zhotoviteľ vyhlasuje, že je oprávnený na udelenie súhlasu podľa tohto článku; v prípade, že sa uvedené vyhlásenie ukáže ako nepravdivé je povinný objednávateľovi poskytnúť všetku súčinnosť nevyhnutnú na ochranu práv a oprávnených záujmov objednávateľa a nahradiť všetku škodu, ktorá týmto vznikne objednávateľovi ako aj tretím osobám.
8. V prípade, ak vznikne zhotoviteľovi nárok na cenu iba za vykonanie niektorých z fáz diela (fázy podľa bodov 4.1 A) zmluvy), objednávateľ nadobudne bezodplatne licenciu tak, ako je uvedená v bodoch 9.1 až 9.7 zmluvy, k vykonanej a odovzdanej príslušnej fáze diela.
9. Objednávateľ sa zaväzuje uvádzať obchodné meno zhotoviteľa ako autora diela, resp. ako subjektu vykonávajúceho majetkové práva autora diela, prípadne označovať zhotoviteľa na všetkých rozmnoženinách diela náležitým spôsobom pri každom použití diela, a to podľa spôsobu použitia diela na verejnosti.
10. Objednávateľ je povinný zabezpečiť pri používaní diela jeho ochranu pred akýmkoľvek hanlivým nakladaním, ktoré by mohlo alebo malo za následok poškodenie dobrého meno zhotoviteľa.
11. Ustanovenia tohto článku platia i po ukončení platnosti a účinnosti zmluvy z akéhokoľvek dôvodu.

**Článok X**

#### Záručná doba a zodpovednosť za vady

1. Zhotoviteľ zodpovedá za to, že dielo je zhotovené podľa podmienok zmluvy, zodpovedá za jeho správnosť, úplnosť a realizovateľnosť podľa § 46 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a že počas záručnej doby bude mať vlastnosti dohodnuté v tejto zmluve.
2. Dielo vykazuje vady, ak kvalitatívne alebo kvantitatívne nezodpovedá všeobecne záväzným právny predpisom alebo tejto zmluve. Zhotoviteľ zodpovedá za vady, ktoré vykazuje dielo v čase jeho odovzdania objednávateľovi a/alebo ktoré sa objavia počas záručnej doby. Za vady, ktoré sa prejavili po uplynutí záručnej doby zodpovedá zhotoviteľ iba vtedy, ak boli spôsobené porušením jeho povinností vyplývajúcich zo všeobecne záväzných právnych predpisov, technických noriem a tejto zmluvy.
3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom alebo nevhodnými pokynmi objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval. Zhotoviteľ je povinný bezodkladne písomne upozorniť objednávateľa na nevhodnosť ním predložených podkladov a vecí, ako aj na nevhodnosť jeho pokynov.
4. Záručná doba začína plynúť odo dňa odovzdania diela alebo jeho časti objednávateľovi v súlade s termínmi a podmienkami dohodnutými v Článku IV tejto zmluvy a trvá 5 rokov. Záväzky zo záruky prechádzajú aj na prípadného právneho nástupcu zhotoviteľa. Záručná doba plynie pre každú časť diela samostatne.
5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou zhotoviteľovi.
6. Zmluvné strany sa pre prípad vady diela alebo jeho časti dohodli, že počas záručnej doby má objednávateľ právo požadovať a zhotoviteľ povinnosť bezplatného odstránenia vady. V prípade, ak sú vady neodstrániteľné má objednávateľ právo na odstúpenie od tejto zmluvy (alebo od príslušnej časti zmluvy), alebo má právo žiadať primeranú zľavu z ceny diela. Výber a uplatnenie práv objednávateľa zo zodpovednosti zhotoviteľa za vady diela závisí od vôle objednávateľa. Zodpovednosť zhotoviteľa za prípadnú škodu spôsobenú vadou diela nie je uvedenými právami objednávateľa dotknutá.
7. Zhotoviteľ sa zaväzuje odstrániť reklamované vady diela alebo jeho časti na vlastné náklady do 5 pracovných dní od oznámenia oprávnenej písomnej reklamácie objednávateľa, v obzvlášť zložitých prípadoch najneskôr do 10 pracovných dní od ich oznámenia objednávateľom. Oznámenie vykoná tak, že zašle zhotoviteľovi správu o vadách vzťahujúcich sa k dielu alebo jeho časti, za ktoré zodpovedá zhotoviteľ a to bezodkladne po tom, čo objednávateľ tieto vady zistil, pričom takéto vady je povinný špecifikovať. V prípade, ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa, pričom takéto náklady spolu s prípadnou škodou je zhotoviteľ povinný uhradiť do 30 kalendárnych dní odo dňa doručenia vyúčtovania zhotoviteľovi.
8. Zhotoviteľ zodpovedá v plnom rozsahu za komplexnosť výkazu výmer ktorý predložil, zodpovedá za to, že výkaz výmer predstavuje skutočný rozsah prác potrebných na uskutočnenie stavby a je v plnom rozsahu v súlade s ostatnou predloženou dokumentáciou a to výkresovou časťou, technickou správou a inými časťami projektovej dokumentácie.
9. Zhotoviteľ je povinný bezodkladne informovať objednávateľa o všetkých skutočnostiach, ktoré majú alebo by mohli mať vplyv na zmenu pokynov objednávateľa.
10. Záručná doba neplynie za podmienky, že objednávateľ nemôže dielo používať s ohľadom na jeho vady, ktorých odstránenie uplatnil u zhotoviteľa.

**Článok XI**

#### Zmluvná pokuta, úroky z omeškania a náhrada škody

* 1. V prípade omeškania zhotoviteľa s odovzdaním diela alebo jeho časti v zmluvne dohodnutom termíne plnenia podľa Článku IV tejto zmluvy, zaplatí objednávateľovi zmluvnú pokutu vo výške 0,1 % z ceny tej časti diela, s ktorou je v omeškaní a to za každý deň omeškania odovzdania diela alebo jeho príslušnej časti až do jeho prevzatia objednávateľom.
  2. Ak zhotoviteľ neodstráni prípadné vady diela alebo jeho časti počas záručnej doby v lehote podľa Článku X bod 10.7 tejto zmluvy, zaplatí zmluvnú pokutu vo výške 0,05 % z ceny diela denne za každú vadu a za každý deň omeškania až do ich riadneho odstránenia.
  3. Zhotoviteľ zaplatí objednávateľovi zmluvnú pokutu vo výške 10 % z obstarávacích nákladov projektových prác (celková cena projektových prác dohodnutá v bode 5.2 tejto zmluvy) v prípade, ak zvýšenie obstarávacích nákladov realizačných prác stavby presiahne 5% z obstarávacích nákladov projektových prác (celková cena projektových prác dohodnutá v bode 5.2 tejto zmluvy) v dôsledku vád a nedostatkov projektu. Zhotoviteľ prednostne zistí možnosť zámeny realizačných prác úpravou projektového riešenia tak, aby nedošlo k zníženiu kvality diela.
  4. V prípade omeškania zmluvnej strany so zaplatením splatnej faktúry zaplatí zmluvná strana v omeškaní úrok z omeškania vo výške 0,1 % z dlžnej čiastky ceny bez DPH za každý aj začatý deň omeškania až do jej riadneho zaplatenia.
  5. Zmluvné strany sú oprávnené požadovať náhradu škody spôsobenú porušením povinností, na ktoré sa vzťahujú zmluvné pokuty dohodnuté podľa tejto zmluvy, vrátane škody prevyšujúcej dohodnuté zmluvné pokuty.
  6. V prípade, že sa zhotoviteľ nezúčastní rokovania potrebného pre spracovanie príslušnej projektovej dokumentácie podľa bodu 7.7 je povinný zaplatiť druhej zmluvnej strane zmluvnú pokutu vo výške 250,- EUR za každé jednotlivé nezúčastnenie sa.
  7. V prípade, že zhotoviteľ nezvolá vstupné koordinačné stretnutie podľa bodu 4.5, alebo nebude zvolávať koordinačné stretnutia v určených termínoch podľa bodov 4.5 a 7.5 je povinný zaplatiť objednávateľovi zmluvnú pokutu vo výške 250,- EUR za každé jednotlivé porušenie tejto povinnosti.
  8. V prípade že zhotoviteľ na základe objednávateľom predložených žiadostí záujemcov o vysvetlenie súťažných podkladov (projektovej dokumentácie, výkazu výmer) vo verejnom obstarávaní na vykonanie stavebných činností stavby nezašle odpovede na požadované otázky bezodkladne tak, aby ich verejný obstarávateľ mohol preukázateľne oznámiť všetkým záujemcom podľa § 48 zákona o verejnom obstarávaní podľa bodu 7.9 tejto zmluvy je povinný zaplatiť objednávateľovi zmluvnú pokutu vo výške 250,- EUR za každé jednotlivé neodpovedanie.
  9. V prípade porušenia povinnosti zhotoviteľa vrátiť veci určené na vykonanie diela, ktoré sú vlastníctvom objednávateľa, zhotoviteľ je povinný zaplatiť objednávateľovi zmluvnú pokutu vo výške 100,- EUR za každý deň omeškania až do splnenia jeho povinnosti.
  10. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, je zhotoviteľ povinný zaplatiť objednávateľovi zmluvnú pokutu vo výške 130 % výšky daňovej povinnosti, ktorá takto objednávateľovi vznikla.
  11. V prípade, ak bude objednávateľovi kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia plnenia prostredníctvom zhotoviteľom nelegálne zamestnávaných osôb, je zhotoviteľ povinný zaplatiť objednávateľovi zmluvnú pokutu vo výške 130 % výšky sankcie uloženej objednávateľovi.
  12. V prípade, ak zhotoviteľ poruší svoju povinnosť podľa bodu 7.16 tejto zmluvy, tzn. nesplní si svoju povinnosť registrácie v registri partnerov verejného sektora, je zhotoviteľ povinný zaplatiť objednávateľovi zmluvnú pokutu vo výške 130 % výšky sankcie uloženej objednávateľovi.
  13. V prípade uplatňovania si zmluvnej pokuty, úroku z omeškania alebo náhrady škody oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie zmluvy. Takáto faktúra je splatná do 14 dní odo dňa jej poštového doručenia povinnej zmluvnej strane.
  14. Úhrada ktorejkoľvek zmluvnej pokuty podľa tejto zmluvy nezbavuje zhotoviteľa povinnosti porušenú povinnosť splniť.
  15. Zaplatením zmluvnej pokuty nie je dotknuté právo poškodenej strany na náhradu škody.

**Článok XII**

#### Ostatné ustanovenia

* 1. Veci určené na vykonanie diela, ktoré sú vlastníctvom objednávateľa, zhotoviteľ, po ich použití najneskôr v deň odovzdania príslušnej časti diela, vráti objednávateľovi.
  2. Zhotoviteľ sa zaväzuje zabezpečiť priebežnú archiváciu všetkej dokumentácie týkajúcej sa jednotlivých častí diela (projektovej dokumentácie, výkresov, spisov a potrebnej dokumentácie) po obdobie zhotovovania diela, pričom túto dokumentáciu odovzdá zhotoviteľ objednávateľovi najneskôr súčasne s odovzdaním príslušných častí diela v termínoch uvedených v zmluve, pokiaľ objednávateľ neurčí inak (napr. objednávateľ požiada o skoršie odovzdanie dokumentácie).
  3. V prípade, ak zhotoviteľ prevezme od objednávateľa alebo v jeho mene od tretej osoby akékoľvek podklady, veci alebo dokumenty, je povinný tieto pre potreby objednávateľa riadne uschovať po dobu zhotovovania diela. Najneskôr pri ukončení a odovzdaní celého diela je zhotoviteľ povinný tieto podklady, veci a doklady odovzdať objednávateľovi. Zhotoviteľ zodpovedá za všetku škodu, ktorá vznikne na vyššie uvedených podkladoch, veciach alebo dokumentoch ním prevzatých počas zhotovovania diela.
  4. Vlastnícke právo a zodpovednosť za nebezpečenstvo škody na zhotovenej veci prechádza na objednávateľa prevzatím diela alebo jeho časti objednávateľom.
  5. Zmluvné strany sa dohodli, že technické a odborné informácie, s ktorými počas plnenia predmetu zmluvy prídu do styku, a o ktorých zmluvné strany vyhlásia, že sú predmetom obchodného tajomstva, nebudú zmluvnými stranami poskytnuté tretej osobe. Zhotoviteľ sa zaväzuje dodržiavať mlčanlivosť o skutočnostiach uvedených v tejto zmluve ako i skutočnostiach, o ktorých sa zhotoviteľ dozvedel pri plnení predmetu tejto zmluvy ako i v súvislosti s plnením tejto zmluvy. Poskytnúť skutočnosti v zmysle predchádzajúcej vety tretej osobe môžu zmluvné strany iba po predchádzajúcom písomnom súhlase druhej zmluvnej strany alebo v prípadoch, kedy takáto povinnosť vyplýva z platných právnych predpisov alebo z právoplatného rozhodnutia štátneho orgánu alebo správneho orgánu.
  6. Každý, kto sa zúčastní na príprave a vyhotovení dokumentácie súťažných podkladov pre verejné obstarávanie je povinný podľa zákona o verejnom obstarávaní zachovávať mlčanlivosť o ich obsahu až do dňa, keď sa poskytnú uchádzačom alebo záujemcom. O tejto skutočnosti zhotoviteľ poskytne objednávateľovi (verejnému obstarávateľovi) pri odovzdaní tejto zákazky písomné vyhlásenie spracovateľov projektovej dokumentácie o nestrannosti a dôvernosti spracovávaných informácií.

**Článok XIII**

**Ukončenie zmluvy**

* 1. Zmluvné strany sa dohodli, že túto zmluvu môžu predčasne ukončiť iba jedným z nasledovných spôsobov:

1. písomnou dohodou zmluvných strán;
2. odstúpením od zmluvy zo strany objednávateľa podľa bodu 13.2 nižšie;
3. odstúpením od zmluvy zo strany zhotoviteľa podľa bodu 13.3 nižšie;
4. odstúpením podľa bodu 13.5 a 13.6
5. písomnou výpoveďou objednávateľa.
   1. Objednávateľ je oprávnený ukončiť túto zmluvu písomným odstúpením od zmluvy doručeným zhotoviteľovi v týchto prípadoch:
6. ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo ak zhotoviteľ vstúpil do likvidácie;
7. ak zhotoviteľ nezhotovuje dielo v súlade s touto zmluvou, východiskovými podkladmi od objednávateľa, v súlade so záujmami objednávateľa, alebo akýmkoľvek iným dokumentom vyhotoveným podľa tejto zmluvy, a zhotoviteľ nevykoná nápravu ani v dodatočnej lehote 7 pracovných dní na základe písomnej výzvy objednávateľa,
8. ak je zhotoviteľ v omeškaní s plnením záväzku podľa tejto zmluvy a toto omeškanie nie je odstránené do 10 kalendárnych dní od písomnej výzvy objednávateľa alebo stavebno-technického dozoru,
9. ak zhotoviteľ alebo subdodávateľ, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, nebol v čase platnosti zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím,
10. v prípade, ak by sa preukázalo, že zhotoviteľ vykonal úkon, ktorý smeroval k prevodu zhotoviteľových záväzkov a pohľadávok z tejto zmluvy na tretiu osobu (neplatnosť takéhoto postúpenia podľa tejto zmluvy týmto nie je dotknuté),
11. ak zhotoviteľ poruší alebo nesplní ktorékoľvek iné ustanovenie tejto zmluvy a nápravu nevykoná ani v dodatočnej lehote 10 pracovných dní na základe písomnej výzvy objednávateľa,
    1. Zhotoviteľ je oprávnený ukončiť túto zmluvu písomným odstúpením od zmluvy doručeným objednávateľovi, ak je objednávateľ v omeškaní s platbou podľa tejto zmluvy o viac ako 60 kalendárnych dní po doručení výzvy objednávateľovi na zaplatenie dlžnej sumy podľa tejto zmluvy poštou.
    2. Doručením odstúpenia od zmluvy druhej zmluvnej strane táto zmluva zanikne, pričom odstúpenie od zmluvy sa nedotýka nároku na náhradu škody, zmluvnej pokuty ani iných ustanovení ktoré vzhľadom na svoju povahu majú trvať aj po ukončení tejto zmluvy (zodpovednosť za vady odovzdaných častí diela a pod.).
    3. Ak vyššia moc (napr. vojna, občianske nepokoje, štrajk týkajúci sa celého stavebného sektora, a pod.), ktorá bola oznámená druhej zmluvnej strane bráni realizácii podstatnej časti diela po nepretržitú dobu 30 kalendárnych dní, je objednávateľ oprávnený ukončiť túto zmluvu zaslaním písomného oznámenia o ukončení zhotoviteľovi.
    4. Ak objednávateľ pri kontrole vykonávania diela zistí, že zhotoviteľ vykonáva dielo v rozpore so svojimi povinnosťami a nezjedná nápravu ani v primeranej lehote, t.j. 7 pracovných dní odo dňa upozornenia zhotoviteľa objednávateľom a postup zhotoviteľa by viedol nepochybne k podstatnému porušeniu zmluvy, je objednávateľ oprávnený odstúpiť od zmluvy.
    5. Objednávateľ je oprávnený vypovedať zmluvu bez uvedenia dôvodu s jednomesačnou výpovednou lehotou, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená zhotoviteľovi.
    6. Aj po skončení zhotovovania diela podľa tejto zmluvy sa zhotoviteľ zaväzuje poskytnúť objednávateľovi potrebnú súčinnosť tak, aby objednávateľovi nevznikli žiadne škody a ďalší priebeh zhotovovania diela nebol žiadnym spôsobom poznačený alebo znemožnený. V opačnom prípade zodpovedá zhotoviteľ objednávateľovi za vzniknutú škodu.

**Článok XIV**

**Úprava právnych vzťahov po ukončení zmluvy**

* 1. V prípade ukončenia zmluvy podľa Článku XIII tejto zmluvy sa vyrovnanie záväzkov medzi zmluvnými stranami vykoná tak, že zmluvné strany v spolupráci so stavebno-technickým dozorom určia celkovú sumu, na ktorú by mala byť podľa zatiaľ zhotoveného diela vystavená faktúra ku dňu účinnosti ukončenia, ako keby neprišlo k ukončeniu; takto určenú sumu zaplatí objednávateľ zhotoviteľovi, pričom sa zohľadnia platby, ktoré už boli vykonané. Zmluvné strany prihliadnu na rozpracovanosť diela a na to, aby išlo o ucelené a dokončené časti diela, ktoré budú upotrebiteľné a použiteľné zo strany objednávateľa.
  2. V prípade ukončenia tejto zmluvy zanikajú všetky práva a povinnosti zmluvných strán z tejto zmluvy s výnimkou nasledovného:

1. zhotoviteľ je v prípade ukončenia zmluvy podľa bodu 13.1 písm. b), c), d) bez zbytočného odkladu najneskôr do 3 pracovných dní odo dňa ukončenia zmluvy odstúpením objednávateľa povinný odovzdať objednávateľovi dielo, ktorého vlastníkom sa stane objednávateľ, a všetky dokumenty a veci potrebné na dokončenie diela, ktoré vyhotovil alebo prevzal zhotoviteľ v súlade s touto zmluvou;
2. zhotoviteľ je v prípade ukončenia zmluvy podľa bodu 13.1 písm. a), e) ku dňu ukončenia zmluvy povinný odovzdať objednávateľovi dielo, ktorého vlastníkom sa stane objednávateľ a všetky dokumenty a veci potrebné na dokončenie diela, ktoré vyhotovil alebo prevzal zhotoviteľ v súlade s touto zmluvou
3. ukončením tejto zmluvy ostávajú nedotknuté:
4. nároky zmluvných strán na zaplatenie zmluvných pokút, úrokov z omeškania a náhrady škody;
5. nároky na náhradu škody a všetkých primerane vynaložených nákladov spôsobených zmluvnej strane okolnosťou, ktorá bola dôvodom ukončenia tejto zmluvy;
6. práva zo zodpovednosti za vady a zo záruky na dokončené časti diela;
7. licencia na dokončené časti diela podľa Článku IX tejto zmluvy.
8. prípadné iné ustanovenia, ktoré vzhľadom na svoju povahu majú trvať aj po ukončení tejto zmluvy.
   1. V prípade ukončenia zmluvy podľa Článku XIII tejto zmluvy je zhotoviteľ povinný odovzdať nedokončené dielo spolu so všetkými dokladmi a listinami, ktoré mu objednávateľ poskytol. Zároveň je zhotoviteľ povinný odovzdať objednávateľovi aj tie doklady a listiny, ktoré sa týkajú vykonaných častí diela a vykonanej projektovej dokumentácie ku dňu ukončenia zmluvy. Pokiaľ je predmetom odovzdania projektová dokumentácia, zhotoviteľ udeľuje objednávateľovi súhlas na jej používanie podľa Článku IX tejto zmluvy bez obmedzenia.
   2. V prípade ukončenia zmluvy podľa Článku XIII tejto zmluvy nebude zhotoviteľ žiadať o umožnenie autorského dohľadu nad budúcou realizáciou stavby a takýto autorský dohľad vykonávať nebude, pričom objednávateľ bude oprávnený vykonávať na stavbe akékoľvek zmeny a budúce zásahy bez ohľadu na skutočnosť, či tieto zmeny alebo zásahy budú mať vplyv na hodnotu architektonického diela, s čím zhotoviteľ výslovne súhlasí.

**Článok XV**

**Doručovanie a poverené osoby**

* 1. Pokiaľ v zmluve nie je výslovne uvedené inak, všetky oznámenia alebo listiny zmluvných strán v súvislosti s touto zmluvou budú doručované druhej zmluvnej strane v písomnej forme a to buď poštou alebo elektronicky.
  2. Pri doručovaní poštou je odosielajúca zmluvná strana povinná odoslať zásielku na adresu sídla prijímajúcej zmluvnej strany ako doporučený list. Zásielka sa považuje za doručenú v deň vyznačený na doručenke. V prípade vrátenia nedoručenej alebo odopretej zásielky, riadne odoslanej podľa prvej vety druhej zmluvnej strane, sa zásielka považuje za doručenú na piaty deň preukázateľného odoslania zásielky druhej zmluvnej strane a to aj v prípade, že sa adresát o jej obsahu nedozvedel.
  3. Pri doručovaní elektronicky je odosielajúca zmluvná strana povinná odoslať oznámenie alebo listiny elektronickou poštou na adresu elektronickej pošty určenej osoby podľa bodu 15.4 a 15.5 a zároveň vždy v kópii, v prípade doručovania odosielateľovi na adresu elektronickej pošty [kristina.komendova@bratislava.sk](mailto:kristina.komendova@bratislava.sk) v prípade doručovania zhotoviteľovi na adresu elektronickej pošty [•].

* 1. Pokiaľ v zmluve nie je výslovne stanovené inak, všetky oznámenia alebo listiny zmluvných strán v súvislosti s touto zmluvou budú doručované nasledujúcim osobám na nasledujúce adresy:

15.4.1 v prípade objednávateľa:

do rúk štatutárneho zástupcu (riaditeľa) objednávateľa na poštovú adresu alebo adresu elektronickej pošty uvedenú v záhlaví zmluvy,

* + 1. v prípade zhotoviteľa:

do rúk štatutárneho zástupcu zhotoviteľa na poštovú adresu alebo adresu elektronickej pošty uvedenú v záhlaví zmluvy;

alebo aj na takú adresu, ktorá bude oznámená druhej zmluvnej strane v súlade s týmto článkom.

* 1. Zmluvné strany určili a navzájom si oznámili kontaktné údaje poverených zamestnancov zodpovedných za príslušnú oblasť zmluvných vzťahov uvedených v záhlaví zmluvy, ako aj nasledovné:
     1. Objednávateľ poveruje výkonom **stavebno-technického dozoru**:

meno a priezvisko: ..............................

telefónne číslo: ...............................

adresa elektronickej pošty: ..................................

* + 1. Zhotoviteľ poveruje ako **zodpovedného projektanta**:

meno a priezvisko: ..............................

telefónne číslo: ...............................

adresa elektronickej pošty: ..................................

* + 1. Objednávateľ zastupujúci stavebníka podľa § 3, 4, 5 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko poveruje zhotoviteľa výkonom činnosti **koordinátora dokumentácie** na zabezpečenie koordinácie projektovej dokumentácie a jej zmien z hľadiska zaistenia bezpečnosti a ochrany zdravia pri práci pre stavbu označenú v Článku II bode 2.3 tejto zmluvy.
  1. Pre odstránenie pochybností sa zmluvné strany dohodli, že všetky faktúry vystavované zmluvnými stranami podľa ustanovení tejto zmluvy ako aj všetky oznámenia a listiny týkajúce sa podstaty tejto zmluvy, jej zmien a dodatkov alebo majúce vplyv na zmenu tejto zmluvy budú zmluvnými stranami doručované poštou.
  2. Poverení zamestnanci podľa bodu 15.5 tejto zmluvy sú oprávnení komunikovať elektronicky v rámci kompetencií vyplývajúcich im z ich pracovnej náplne alebo tejto zmluvy.
  3. Pre odstránenie pochybností zmluvné strany vyhlasujú, že okrem štatutárnych zástupcov zmluvných strán nemajú žiadne iné osoby zúčastnené aj nezúčastnené na plnení tejto zmluvy oprávnenie dohadovať akékoľvek zmeny ustanovení tejto zmluvy jej príloh alebo meniť dohodnutý rozsah diela, jeho cenu alebo termíny plnenia diela.

**Článok XVI**

**Záverečné ustanovenia**

* 1. Zmeny tejto zmluvy je možné vykonať len formou vzájomne dohodnutých písomných dodatkov podpísaných zmluvnými stranami.
  2. K návrhom dodatkov k tejto zmluve doručeným druhej zmluvnej strane poštou sa zmluvné strany zaväzujú vyjadriť písomne v lehote do 5 kalendárnych dní od doručenia návrhu dodatku druhej zmluvnej strane. Po tú istú dobu je týmto návrhom viazaná zmluvná strana, ktorá ho podala.
  3. Právne vzťahy založené touto zmluvou sa riadia právom Slovenskej republiky. Právne vzťahy osobitne neupravené touto zmluvou sa spravujú príslušnými ustanoveniami zákona č. 513/1991 Zb. Obchodný zákonník, ustanoveniami zákona č. 40/1964 Zb. Občiansky zákonník a ostatnými všeobecne záväznými právnymi predpismi platnými na území Slovenskej republiky.
  4. Ak sa akékoľvek ustanovenie tejto zmluvy stane celkom alebo z časti neplatným v dôsledku jeho rozporu s inými právnymi predpismi SR, nespôsobí to neplatnosť celej tejto zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné ustanovenie novým platným ustanovením tak, aby zostal zachovaný účel zmluvy a obsah jednotlivých ustanovení tejto zmluvy.
  5. Zmluvné strany sa dohodli, že záväzky a pohľadávky, ktoré vzniknú z tohto zmluvného vzťahu, nie je možné postúpiť tretej osobe a ani nie je na ne možné zriadiť záložné právo, ak sa zmluvné strany písomne nedohodnú inak.
  6. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
  7. Zmluva je vyhotovená v piatich rovnopisoch s platnosťou originálu, z ktorých dve vyhotovenia sú učené pre zhotoviteľa a tri pre objednávateľa.
  8. Súčasť tejto zmluvy tvoria nasledovné prílohy:
* **Príloha č. 1** Dokumentácia pre realizáciu stavby – obsah a rozsah (totožné s opisom predmetu zákazky v danej časti)
* **Príloha č. 2** Výkon odborného autorského dohľadu projektanta (totožné s opisom predmetu zákazky v danej časti)
* **Príloha č. 3** Cena projektových prác a služieb (návrh na plnenie kritérií)
* **Príloha č. 4** Doklad o poistení profesijnej zodpovednosti za škodu
* **Príloha č. 5** Údaje o subdodávateľoch
* **Príloha č. 6** Zoznam kľúčových odborníkov
  1. Zmluvné strany vyhlasujú, že ich zmluvná voľnosť nie je ničím obmedzená, že si túto zmluvu prečítali, jej obsahu porozumeli. Obsah zmluvy zodpovedá ich skutočnej, slobodnej a vážnej vôli. Neuzavreli ju v tiesni, v omyle, ani za nápadne nevýhodných podmienok, na znak čoho ju svojimi vlastnoručnými podpismi potvrdzujú.

**Objednávateľ:** **Zhotoviteľ:**

V Bratislave, dňa .................... V ...................., dňa ....................

............................................................ ............................................................

**Hlavné mesto slovenskej republiky Bratislava** (oprávnená osoba – meno, podpis)

Mgr. Ctibor Košťál \_

riaditeľ magistrátu \_

............................................................ ............................................................

pečiatka pečiatka

**Príloha č. 6 Zoznam kľúčových odborníkov**

|  |  |  |  |
| --- | --- | --- | --- |
| **č.** | **Pozícia** | **Meno a priezvisko** | **Dátum narodenia** |
|  |  |  |  |
|  |  |  |  |
|  |  |  |  |
|  |  |  |  |

**Príloha č. 5 Údaje o subdodávateľoch**

Na realizácii predmetu Zmluvy:

sa nebudú podieľať subdodávatelia a celý predmet zákazky uchádzač uskutoční vlastnými kapacitami

sa budú podieľať nasledovní subdodávatelia:

|  |  |  |  |
| --- | --- | --- | --- |
| Subdodávateľ (obchodné meno/názov, sídlo/miesto podnikania, IČO) | Osoba oprávnená konať za subdodávateľa  (Meno a priezvisko) | Adresa trvalého pobytu | Dátum narodenia |
|  |  |  |  |
|  |  |  |  |
|  |  |  |  |
|  |  |  |  |

V ................................................., dňa ............................................. ......................................................................

pečiatka, meno a podpis uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité plnenie v zmysle predmetu zákazky. Percentuálny podiel ich plnení je z celkovej ceny diela  s DPH.